Tuomarien ja Ruutin kirja
Tervetuloa jälleen Raamattu on ihmeellinen! -ohjelman pariin.
Ennen kuin siirrymme Tuomarien kirjaan, haluan näyttää -
Israelin valtion vuonna 1965 julkaiseman postimerkkisarjan.
Eivätkö olekin kauniita? Ne kuvaavat luomista.
Luomistyön kuusi päivää. Valo, vedet, maa, kasvit, -
tähdet, vesi- ja maaeläimet ja lopuksi kuudentena päivänä ihminen.
Kuvat ovat tyyliteltyjä. Pidän niistä kovasti.
Nämä luomistyön kuudesta päivästä kertovat postimerkit on julkaissut -
Israelin valtio vuonna 1965. Katsokaa niitä tarkkaan, sillä ne ovat hurmaavia.
Ensimmäinen päivä, toinen päivä, kolmas päivä, neljäs päivä, -
viides päivä ja kuudes päivä.
Nuo päivät olivat todella 24 tunnin mittaisia vuorokausia.
Monet väittävät, että Raamatussa mainitut päivät edustivat aikakausia, -
jotka saattoivat olla miljardien vuosien pituisia.
Ei, Raamatun mukaan ne olivat 24 tunnin pituisia, ja uskomme niin.
On outoa, että tällaisia ongelmia on. Kun Aadam luotiin, hän oli aikuinen.
Jumala ei luonut häntä pieneksi, vastasyntyneeksi vauvaksi.
"Voi, kuinka hän on suloinen!"
Jumala ei luonut vauvaa, jonka kanssa leikkiä, vaan aikuisen, -
ehkä 20- tai 30-vuotiaan. En tiedä Aadamin ikää, mutta hän oli aikuinen.
Sama pätee maailmankaikkeuteen. Sekin luotiin aikuiseksi.
Nykyisin tutkijat ovat mitanneet, että se on 10 miljardia vuotta vanha.
Hyvä on, mutta Jumala loi sen sellaiseksi. Miksi?
Monien fyysisten, meteorologisten ja kemiallisten prosessien piti toimia.
Jumala tarvitsi valmiin ja toimintakykyisen maailman.
Samoin Hänen piti saada heti puhua Aadamin kanssa ja selittää, -
mitä tämän tuli tehdä Eedenin puutarhassa.
Jumala ei tarvinnut lasta, jonka kasvamista olisi pitänyt odottaa.
Maailmankaikkeus luotiin valmiina.
Se näytti miljardeja vuosia vanhalta heti, kun Jumala oli sen luonut.
Tässä ei siis ole mitään ongelmaa. Luominen kesti kuusi vuorokautta.
Nuo kauniit postimerkit kuvaavat sitä.
Siirrytään Tuomarien kirjaan. Sen kirjoittajaa ei tiedetä.
Juutalaisen perimätiedon mukaan Samuel kirjoitti sen, -
mutta siitä ei ole todisteita. Kirjoittaja on siis tuntematon.
Sen alkuperäinen nimi on Shoftim, joka tarkoittaa hallitsijoita.
Kyse ei siis ollut tuomareista, jotka käyvät oikeutta, -
tuomitsevat ihmisiä tai vapauttavat heitä syytteistä, -
vaan hallitsijoista, ihmisistä, jotka hallitsivat kansaa.
Tuomarien kirjan avainsana on surullinen.
Se on välinpitämättömyys.
Kirjan avainjae esiintyy siinä monesti, esimerkiksi luvun 17 jakeessa 6.
"Jokainen teki sitä, mikä hänen omasta mielestään oli oikein."
Tällaista elämää tuo kirja kuvaa. Ihmiset eivät tehneet sitä, -
mitä Jumala käski tehdä eivätkä sitä, mikä oli oikein tai totuuden mukaista, -
vaan jokainen teki sitä, -
mikä hänen omien käsitystensä ja kriteeriensä mukaan oli parasta.
Tämä johti hengelliseen anarkiaan. Jokainen toimi mielensä mukaan, -
ja siksi tuomarien kirjassa onkin kauhistuttavia tapahtumia.
Kansalla ei ollut opastajaa, eikä Jumalan Sanasta välitetty.
Niinpä Tuomarien kirja onkin välinpitämättömyyden kirja.
Välinpitämättömyys toisia ihmisiä tai jotakin tilannetta kohtaan -
on todella paha asia. Se on pahempaa kuin viha.
Välinpitämättömyys toisen ihmisen ongelmia tai kärsimystä kohtaan -
on pahempi asia kuin tuon ihmisen vihaaminen.
Se on kauhean tuhoisaa. Meidän tuleekin varoa, -
ettemme ole välinpitämättömiä lähimmäistemme ongelmia kohtaan, -
vaan koemme ne yhtä vahvasti kuin ne olisivat omia ongelmiamme.
Tämän surullisen kirjan avainsana on siis välinpitämättömyys ja avainjae -
"jokainen teki sitä, mikä hänen omasta mielestään oli oikein."
Kirjan keskeisin käsite on ihmisen tottelemattomuus, -
mutta siitä huolimatta Jumalan armo kestää, koska Hän ei muutu koskaan.
Jumala osoittaa armonsa kurjimmissakin tilanteissa.
Tämä kirja kertoo siis ihmisen tottele- mattomuudesta ja Jumalan armosta.
Tuomarien kirjassa on eräs mielenkiintoinen piirre.
Siinä esiintyy monia tärkeitä hahmoja, jotka vuosien vaikeuksien jälkeen -
kokoavat ympärilleen seuraajia ja laittavat asiat järjestykseen.
Tuomarien kirjan päähenkilöistä voittavat aina ne, jotka ovat heikkoja.
Gideonin perhe oli kaikkein pienin ja köyhin, -
Debora oli nainen ja joku toinen tuomari vasenkätinen.
Näissä henkilöissä oli aina jotakin heikkoa, mutta silti he voittivat.
Voimme oppia tästä, että heikko voittaa aina.
Jumala valitsee heikomman ja sen, joka tulee toiseksi, -
ei koskaan ensimmäistä. Tämä toistuu kautta Raamatun.
Heikko voittaa aina. Voimme oppia siitä paljon.
Esimerkiksi nykypäivän maailmassa ajattelemme usein, -
että suuret ihmisjoukot ovat ihmisen tai toiminnan menestyksen merkki.
Jos jotakuta seuraa suuri joukko ihmisiä, ajattelemme, -
että hän on oikeassa ja hänen ajatuksensa ovat tärkeitä, -
ja alamme itsekin seurata häntä.
Raamatun mukaan suuri ihmismäärä ei kuitenkaan todista sitä, -
että jokin asia olisi arvokasta tai oikein.
Itse asiassa asia on aivan päinvastoin. Jeesus sanoi, -
että elämän ja totuuden tie on kapea ja että sen löytävät vain harvat.
Sen sijaan kadotuksen ja pahuuden portti on avara ja monet kulkevat siitä.
Jos monet ihmiset kulkevat johonkin suuntaan, se ei luultavasti ole totuus.
Jonkin henkilön tai järjestön arvoa ei siis määritä se, -
onko sillä paljon seuraajia tai rahaa.
Tärkeintä on, opettaako tuo henkilö tai järjestö totuutta.
Suuressa joukossa on varmasti niitä, jotka ovat mukana hyvässä uskossa, -
ja Jumala tuomitsee meidät sydämemme mukaan, -
mutta muistetaan, ettei suuri ihmisjoukko ole oikea kriteeri -
opetuksen oikeellisuuden arviointiin.
Apostoli Paavali sanoi selvästi, että Jeesus oli todella heikko.
Jeesuksella ei ollut toimintansa aikana rahaa eikä taloa, -
ei edes paikkaa, jossa nukkua. Kuitenkin Hän oli Jeesus, Jumala.
Hän oli absoluuttinen totuus, rakkaus ja oikeudenmukaisuus.
Hänellä ei ollut myöskään suuria seuraajajoukkoja.
Lopulta Hänet torjuttiin, ja kansa huusi: "Ristiinnaulitse!"
He eivät halunneet Häntä kuninkaakseen. Hän oli yksin.
Myös Paavali sanoi jääneensä yksin ja tulleensa kaikkien hylkäämäksi.
Heikkous on ennemminkin voiton ja totuuden merkki.
Paavali sanoi tärkeän asian jakeessa 2. Kor. 12:9.
Siinä Jumala sanoi jotakin Paavalin kautta.
Paavali pyysi, että pääsisi pois jostakin tietystä tilanteesta, -
mutta Jumala ei suostunut, vaan sanoi: -
"Minun armossani on sinulle kyllin; -
sillä minun voimani tulee täydelliseksi heikkoudessa".
Jumala sanoi: "minun voimani tulee täydelliseksi heikkoudessa".
Ilman heikkouttakin Jumalan voima voi toimia, mutta se ei ole täydellinen.
Siksi Paavali sanoo olevansa väkevä juuri silloin, kun on heikko.
Kun oma lihamme ja olemuksemme on heikko, -
annamme Herran toimia.
Jarrutamme omaa toimintaamme -
ja pyydämme, että Jumala toimisi voimassaan Pyhän Hengen kautta.
Jos oma olemukseni on paikallaan, Jumala voi toimia Hengen kautta.
Vanha luontoni ei liiku, mutta uusi luonto, Pyhä Henki, toimii.
Silloin olen väkevä, koska ei ole ketään voimakkaampaa kuin Jumala.
Kun olen heikko, annan Jumalan toimia ja olen siksi väkevä.
Jumala sanoo: "minun voimani tulee täydelliseksi heikkoudessa".
On todella tärkeää muistaa tämä.
"Voimani tulee täydelliseksi heikkoudessa".
Ei siis pelätä vaikeuksia, heikkoutta tai joidenkin asioiden puutetta.
Juuri tuollaisissa koetuksissa Jumala voi toimia täysillä, -
jos vain annamme Hänen tehdä sen.
Siirrytään sitten Ruutin kirjaan.
Jeesuksen aikaan Tuomarien kirja ja Ruutin kirja olivat yksi kirja.
Ruutin kirja sijoittuu siis samaan ajankohtaan kuin Tuomarien kirja.
Sekä Tuomarien kirjan että Ruutin kirjan tapahtumat -
sijoittuvat 1300―1000-luvuille eKr.
Ruutin kirjasta voi tehdä monia mielenkiintoisia havaintoja.
Aloitetaan pääkäsitteistä. Yksi niistä on toledot, jälkipolvet.
Heprean sana toledot merkitsee jälkikasvua ja sukuluetteloa.
Tuo tärkeä sana esiintyy Ruutin kirjassa Peresin sukuluettelossa.
Ruuthan oli itse asiassa yksi Jeesuksen esiäideistä.
Hän oli moabilainen, mutta puhutaan siitä myöhemmin.
Haluan keskittyä tähän kohtaan. Toledot merkitsee siis sukuluetteloa.
Se esiintyy VT:ssa 13 kertaa, joista 11 kertaa 1. Mooseksen kirjassa.
Siellä on mm. taivaiden ja maan, Aadamin ja Nooan sukuluettelot.
4. Mooseksen kirjassa on Mooseksen sukuluettelo, Ruutin kirjassa Peresin.
Kaikkiaan siis 13 sukuluetteloa.
Sitten on vielä 14. sukuluettelo Matteuksen evankeliumissa.
Se on Jeesuksen sukuluettelo. 14 on kaksi kertaa seitsemän.
Raamatussa on kaikki täydellistä, mikään ei ole sattumaa.
Jopa näitä sukuluetteloita, nimilistoja, on tietty määrä.
Niitä on VT:ssa 13, ja 14. luettelo, se viimeisin ja täydellinen, -
Jeesuksen sukuluettelo, on UT:ssa.
On tärkeää huomata, että sukuluetteloilla on tietty rakenne.
Esimerkiksi Aadamin sukuluettelo -
alkaa sanoilla: "Tämä on Aadamin sukuluettelon kirja."
Monista käännöksistä puuttuu sana 'kirja', mutta se on tärkeä.
Myös jakeessa Matt. 1:1 sana 'kirja' on mukana.
Se on vain Jeesuksen ja Aadamin sukuluetteloissa, ei muissa.
Vain näissä sukuluetteloissa lukee 'sukuluettelon kirja'.
Kannattaa katsoa eri käännöksistä, onko siellä sanaa 'kirja' vai ei.
Se on tärkeä, koska Jeesus oli viimeinen Aadam.
Näiden kahden henkilön kohdalla puhutaan sukuluettelon kirjasta.
Toledot, sukuluettelo tai jälkipolvet, esiintyy siis Raamatussa 14 kertaa.
Toinen tärkeä sana Ruutin kirjassa on goel.
Se esiintyy lyhyessä Ruutin kirjassa 20 kertaa.
Se merkitsee lunastajaa.
Kuka oli tuo goel, lunastaja, Vanhassa testamentissa?
Hän oli sukulainen, joka lunasti perheen omaisuuden.
Jos mies kuoli saamatta poikalapsia, -
miehen veli otti lesken vaimokseen saadakseen veljelleen perillisiä.
Jos veljeä ei ollut, lunastaja oli lähin miespuolinen sukulainen.
Jos kyse ei ollut veljestä, lunastaminen ei ollut pakollista, -
mutta lunastajalla oli siihen oikeus.
Vain goel pystyi lunastamaan omaisuuden, ei kukaan muu.
Jos hän teki sen, hän teki sen vapaaehtoisesti.
Tämä on hieno esikuva Jeesuksesta.
Hän oli täydellinen Goel, täydellinen Lunastaja.
Hän lunasti meidät kaikki, jotka uskomme.
Ruutin kirjassa puhutaan paljon myös hyväntahtoisuudesta.
Siinä puhutaan Jumalan, Boasin ja Ruutin hyväntahtoisuudesta.
Nimi Ruut merkitsee ystävyyttä.
Obed taas merkitsee palvelijaa.
Ruutin kirja alkaa Betlehemistä ja päättyy sinne.
Jeesushan syntyi Betlehemissä, kuten profeetta Miika ennusti.
Betlehem oli myös Daavidin kaupunki.
Ruutin ja Noomin suhde on erinomainen esimerkki -
anopin ja miniän välisestä suhteesta.
Tuo suhde on joskus vaikea, mutta Raamatun mukaan -
sen tulisi olla rakentava ja rakastava.
Ruut ja Noomi ovat siis esimerkki anopin ja miniän välisestä suhteesta.
Ruut oli moabilainen, hän kuului moabilaisten kansaan.
Raamatussa sanotaan, ettei kukaan moabilainen -
saanut tulla Herran yhteyteen, esimerkiksi jakeessa 5. Moos. 23:3.
"Älköön ammonilainen ja mooabilai- nen pääskö Herran seurakuntaan":
Ruut oli moabilainen, mutta hänestä tuli osa Herran kansaa.
Hänestä tuli jopa Jeesuksen esiäiti, -
ja hänet mainitaan Jeesuksen sukuluettelossa.
Kuinka se on mahdollista? Monien mielestä tässä on ristiriita.
Sanotaan, etteivät moabilaiset pääse mukaan, mutta Ruut pääsi.
Juuri tästä onkin kyse. Lähtötekstissä ja myös italiaksi sanotaan, -
ettei kukaan miespuolinen moabi- lainen pääse Herran seurakuntaan.
Lähtötekstissä käytetään maskuliinimuotoa, ei feminiiniä.
Heprean kielessä on erikseen maskuliini- ja feminiinimuodot.
Kukaan miespuolinen moabilainen ei saanut tulla Jumalan kansaan, -
koska tuohon aikaan miehet edustivat kansaansa ja perhettään, eivät naiset.
Tässä ei ole mitään ristiriitaa, koska 5. Mooseksen kirjassa -
puhutaan moabilaisista miehistä.
Ruut oli nainen ja saattoi päästä mukaan Jumalan kansaan.
Tässäkin näkyy tosin Jumalan ihmeellinen armo.
Moabilaiset olivat israelilaisten vihollisia ja taistelivat heitä vastaan.
Moab oli Lootin vanhemman tyttären poika.
Tytär tuli raskaaksi isästään, joten pojan syntyperä oli alhainen.
Siksi Moabin asema Raamatussa on erittäin huono.
Moab syntyi insestin tuloksena, -
ja moabilaisista tuli Israelin vihollisia.
Kuten totesimme, kukaan Moabin miespuolinen jälkeläinen -
ei saanut liittyä Jumalan kansaan.
Kansan tilanne oli siis hankala.
Siitä huolimatta Ruutista tuli osa Jumalan kansaa.
Hänestä tuli jopa yksi Herran Jeesuksen esiäideistä.
Tästä huomaamme, että vaikka olosuhteet -
näyttävät kaikin tavoin negatiivisilta ja kauheilta -
ja meistä tuntuu, ettei meillä ole mitään mahdollisuuksia, -
Jumalalla on aina mahdollisuuksia.
Hänen mahdollisuutensa ovat loputtomat, koska Hän on Jumala.
Hänen kanssaan meidän ei tarvitse koskaan pelätä tai vaipua epätoivoon.
Jumala on kanssamme, joten kuka voisi olla meitä vastaan?
On opittava luottamaan Häneen epätoivoisimmissakin tilanteissa.
Silloin ei kestä kauan, että näemme valon ja tilanne ratkeaa.
Vaikeimpiinkin tilanteisiin on olemassa ratkaisu, vaikkemme ymmärrä niitä.
Kerran olin ollut tekemässä Herran työtä Etelä-Italiassa -
ja olin palaamassa junalla kotiin Pohjois-Italiaan.
Juna oli täynnä, ja seisoin käytävällä liiskaantuneena ihmisten väliin.
Matka alkoi kello 22, ja olisin kotona vasta kello 9 aamulla.
Minulla oli siis edessäni pitkä yö tukalissa oloissa.
Ensimmäinen reaktioni oli: -
"Herra, miksi laitat minut matkustamaan tällaisissa oloissa?
Olen tehnyt Sinun valtakuntasi työtä kolme vuorokautta yötä päivää, -
saarnannut, puhunut ihmisten kanssa ja matkustanut. Olen väsynyt, -
eikä minulla ole edes istumapaikkaa."
Sitten kuitenkin ajattelin: "Danilo, oletpa typerä.
Herra on laittanut sinut tähän tilanteeseen syystä.
Älä siis kysele: 'Miksi, Herra?' Sano: 'Näytä, miksi olen tässä'."
Koska seisoimme kaikki eikä kukaan voinut nukkua, -
aloin puhua Raamatun rakenteista, heprean kielestä ja Jeesuksesta.
Ihmiset alkoivat kiinnostua, ei heillä ollut muutakaan tekemistä.
Puhuin Jeesuksesta koko yön.
Käytävällä ihmisten keskellä istui eräs tyttö, -
joka katsoi ja kuunteli minua erityisen keskittyneesti.
Hän nousi junasta ennen minua, kuuden aikaan aamulla.
Ennen poistumistaan hän sanoi: -
"Olet puhutut pelastuksesta. Lähden nyt, enkä enää näe sinua.
Mitä minun pitää tehdä, jotta voisin pelastua?"
Sanoin hänelle: "Kun menet kotiin, ennen kuin menet nukkumaan, -
ole hetki yksiksesi ja puhu Jumalan kanssa.
Sano Hänelle: 'Danilo sanoi, että jos uskon Sinuun, -
saan syntini anteeksi, ikuisen elämän ja uuden elämän rakkaudessa.
Jos se on totta, saat elämäni.'" Hän todella teki sen.
Hän lähetti minulle neljä vuotta myöhemmin viestin Facebookissa -
ja sanoi, että tuo ilta muutti hänen elämänsä. Hänestä tuli uskova.
Olemme edelleen yhteyksissä, hän asuu Milanon lähellä kuten minä.
Hänen veljensä vaimoineen tuli myös uskoon. He käyvät kirkossa.
Hänen siskonsa ja työkaverinsakin tulivat uskoon ja kävivät kasteella.
Hän oli malli, jolla oli työkavereita Pariisissa ja Milanossa.
Tämä upea ihme lähti liikkeelle epätoivoisesta tilanteesta -
täpötäydessä junassa.
Olin siellä tuon tytön vuoksi, joka sai uuden elämän.
Jumalalla on aina syynsä. Nähdään ensi jaksossa.
Saamamme palautteen mukaan -
moni katsoja on saanut rohkaisua TV7:n ohjelmien kautta.
Jos haluat olla mukana Raamattu on ihmeellinen! -ohjelmien tekemisessä, -
voit tehdä sen tukemalla ja soittamalla numeroon 0600 10077.
Numero on 0600 10077. Puhelun hinta on noin 10 euroa.
Voit myös käyttää tilinumeroa ja viitettä, jotka näkyvät ruudulla.
Kiitämme sinua ja rukoilemme, että saisit kokea -
ylitsevuotavaa Jumalan siunausta. Kiitos vielä kerran.
Suomennos: Anni Lähteenmäki